94. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΔΗΜΟΣΙΑΣ ΤΑΞΕΩΣ Αριθ. 6481 Φ.101/34/ΙΓ της 14/18 Μαΐου 1979 (ΦΕΚ Β΄ 477) Περί καθορισμού διαδικασίας επιλογής προσλαμβανομένου βοηθητικού προσωπικού (εργατοτεχνιτών) εις θέσεις επί συμβάσει ιδιωτικού δικαίου αορίστου χρόνου, παρ’ υπηρεσίας αρμοδιότητος του Υπουργείου Δημοσίας Τάξεως. Έχοντες υπ’ όψει τας διατάξεις:1)Του άρθρ. 2 του Ν.Δ. 385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας Υπηρεσίας και Ν.Π.Δ.Δ.» και 2)του Νόμ. 400/1976 «περί Υπουργικού Συμβουλίου και Υπουργείων», αποφασίζομεν: Καθορίζομεν ως ακολούθως την διαδικασία επιλογής του προσλαμβανομένου κατ’ εφαρμογήν του άρθρ. 10 παρ. 8 του Νόμ. 894/1979 «περί τροποποιήσεως διατάξεών τινων του δια του Νόμ. 614/77 κυρωθέντος Κώδικος Οδικής Κυκλοφορίας» βοηθητικού προσωπικού επί συμβάσει εργασίας ιδιωτικού δικαίου αορίστου χρόνου, παρ’ υπηρεσίαις αρμοδιότητος του Υπουργείου Δημοσίας Τάξεως. Όργανον προσλήψεως Άρθρ.1.-Η πρόσληψις του προσωπικού αυτού ενεργείται δια αποφάσεων  του Υπουργού Δημοσίας Τάξεως ή του υπ’ αυτού εξουσιοδοτημένου οργάνου. Δημοσίευσις προκηρύξεως Άρθρ.2.-1.Υπό του αρμοδίου δια την πρόσληψιν οργάνου εκδίδεται προκήρυξις των προς πλήρωσιν θέσεων. 2.Αντίγραφον της εν λόγω προκηρύξεως δημοσιεύεται εις την εξώθυραν του Καταστήματος, εις ο στεγάζεται η ενδιαφερομένη δια την πρόσληψιν Υπηρεσία και περίληψις ταύτης δις εις μίαν των μάλλον κυκλοφορούντων εφημερίδων των Αθηνών ή της Πρωτευούσης του Νομού, προκειμένου περί προσλήψεως προσωπικού εκτός της τέως Περιφερείας Διοικήσεως Πρωτευούσης, εφ’ όσον εκδίδεται τοιαύτη εφημερίς ή ετέρας πόλεως, εις ην περίπτωσιν δεν εκδίδεται τοιαύτη. 3.Δια της προκηρύξεως προσδιορίζονται, κατ’ ειδικότητα αι προς πλήρωσιν θέσεις και καλούνται οι ενδιαφερόμενοι, όπως, εντός 10 ημερών από της τελευταίας δημοσιεύσεως, υποβάλλουν εις την αρμοδίαν δια την πρόσληψιν αρχήν, σχετικήν αίτησιν, ως και υπεύθυνον δήλωσιν, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/1965 Β.Δ/τος οριζόμενα και πιστοποιητικόν υγείας. Όργανον επιλογής Άρθρ.3.-1.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό της τριμελούς επιτροπής αποτελουμένης εξ Αξιωματικών των Υπηρεσιών τούτων, εκ των οποίων ο ένας ανωτέρου βαθμού. 2.Η επιτροπή συγκροτείται, κατά περίπτωσιν, δι’ αποφάσεως του αρμοδίου δια την πρόσληψιν οργάνου. Πρακτική δοκιμασία Άρθρ.4.-1.Της επιλογής των καταλληλοτέρων υποψηφίων εις οιανδήποτε θέσιν προηγείται πρακτική δοκιμασία ενεργουμένη κατά τον προσφορώτερον κατά την κρίσιν της επιτροπής, τρόπον αναλόγως της ειδικότητος των προσλαμβανομένων. 2.Οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται η Επιτροπή Επιλογής να ορίζη ειδικόν εξεταστήν αξιωματικόν, δημόσιον υπάλληλον ή υπάλληλον Ν.Π.Δ.Δ. Κατάρτισις Πίνακος Άρθρ.5.-Η Επιτροπή Επιλογής, μετ’ εκτίμησιν των προσόντων των υποψηφίων καταρτίζει πίνακα, μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν. Ο πίναξ ούτος ισχύει επί έν έτος από της καταρτίσεώς του, τοιχοκολλουμένου αυθημερόν εις το Κατάστημα της οικείας Υπηρεσίας, συντασσομένου σχετικού πρακτικού, η δε πρόσληψις γίνεται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 262,9591) Σελ. 262,9591(α) Τεύχος 757-Σελ. 95 Κώδικας Οδικής Κυκλοφορίας 21.Ε.ι.92 